मैदेर होबथाग्रा सलार पेनसिंनि जाफुंनाय एबा जोरथायआ रायजोफोरनि ग’नायथि आरो सानफ्रोमबो नायफामनायनि सायाव सोनारो। बेनिखायनो बे प्र’जेकखौ जागायजेननायनिफ्रायनो रायजोफोरखौ गोख्रोंयै बाहागो लाफाहोनाय जादों। जाहोनाव 5 कि.मि. पेनसिंजों नांजाबना थानाय मोन 7 था गामिनि रायजोफोरआ बै पेनसिंखौ सामलायनो थाखाय गासै मोनथाम मैदेर होबथाग्रा आफाद दानानै लादों आरो पेनसिंखौ सानफ्रामबो नायदिंनो थाखाय मोनफ्रोमबो आफादआ साफा साफा नायदिंगिरि थिसनना होदों। गामिनिफ्रायनो सायख’जानाय नायदिंगिरिआ पेनसिंखौ सानफ्रामबो नायफामनांगौ आरो गामिनि आफादनो मोनफ्रोमबो दानावनो रिपर्थ (report) ज’मा होनांगौ। बे नायदिंगिरिनो गामिनि आफादआ नख’रफोरनिफ्राय खांनाय अनसुंथायजों दानारि बेथन होयो।